b"\n_START_ARTICLE_\nIt Don\xe2\x80\x99t Mean a Thing (If It Ain\xe2\x80\x99t Got That Swing)\n_START_PARAGRAPH_\nIt Don't Mean a Thing (If it Ain't Got That Swing) er en komposisjon (og raskt en jazzstandard) av Duke Ellington med tekst av Irving Mills og skrevet 1931 og lansert 1932._NEWLINE_Musikken ble skrevet og arrangert av Ellington i august 1931 under pauser p\xc3\xa5 Chicagos Lincoln Tavern, og ble f\xc3\xb8rste gang innspilt av Ellington og hans orkester  for Brunswick Records (Br 6265) den 2. februar 1932. Ivie Anderson sang, og trombonisten Joe Nanton med alt-saksfonisten Johnny Hodges spilte  instrumentalsoloene. If\xc3\xb8lge Ellingson ble sangen kjent \xc2\xabsom uttrykk for det sentimentet som var fremherskende blant jazzmusikere den gang\xc2\xbb. Ellington skrev at utsagnet i tittelen var hans tidligere trompetist Bubber Mileys credo, han led av tuberkulose og d\xc3\xb8de samme \xc3\xa5r som sangen ble lansert. _NEWLINE_Dette var sannsynligvis den f\xc3\xb8rste til \xc3\xa5 bruke uttrykket \xc2\xabswing\xc2\xbb i tittelen, tre \xc3\xa5r f\xc3\xb8r den egentlige swing era. _NEWLINE_Ellingtons band spilte den stadig vekk gjennom \xc3\xa5rene og spilte den inn mange ganger, som regel med trompetisten Ray Nance som vokalist."